Държавен вестник, бр. 94, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  94
Чл. 18. За изпълнение на външния авариен 
план органите на изпълнителната власт тряб­
ва да осигурят по всяко време при аварийна 
обстановка:
1. достъп на аварийните екипи до всички 
зони на аварийното планиране;
2. инженерна поддръжка на аварийните 
екипи;
3. достъп до експертна консултация на 
органите на изпълнителната власт с отговор­
ности по прилагане на плана;
4. поддържане в изправност на средствата 
за измерване и метрологичния им контрол;
5. транспортни средства и оборудване за 
изпълнение на мерките за защита на населе­
нието и за аварийните екипи;
6. резерв от средства за дезактивация, 
храни и облекла, индивидуални средства за 
защита и други материали за прилагането на 
външния авариен план;
7. всички необходими технически средства 
за работата на аварийните екипи и за защи­
та на членовете им, включително тяхната 
поддръжка.
Чл. 19. Задълженията на органите на изпъл­
нителната власт за планиране на действията 
при аварийна обстановка, за изпълнение на 
външния авариен план и за поддържане на 
аварийната готовност се определят съгласно 
наредбата и външния авариен план.
Чл. 20. (1) Общите задължения на орга­
ните на изпълнителната власт в рамките на 
тяхната компетентност са:
1. осигуряване при аварийна обстановка или 
при трансграничен пренос на необходимата 
информация за радиационната и метеороло­
гичната обстановка в страната чрез своите 
технически средства и системи за радиационен 
мониторинг и чрез своите специализирани 
лаборатории;
2. извършване на първоначален анализ 
и оценка на информацията, свързана с ава­
рийната обстановка, с оглед прогнозиране на 
последиците от нея или при трансграничен 
пренос и изготвяне на предложения за защитни 
мерки за населението;
3. поддържане на авариен екип за действия 
при аварийна обстановка;
4. осигуряване и поддържане на необходи­
мите средства за индивидуална и колективна 
защита и за електрозахранване, комуника­
ция и уведомяване, включително резервни 
средства, на своите служители, които имат 
отговорности по прилагане на външния 
авариен план;
5. информиране на населението за огра­
ничаване и ликвидиране на последиците на 
аварийна обстановка;
6. планиране на технически и финансови 
средства за участие в дейности по ограничаване 
и ликвидиране на последиците от аварията.
(2) Аварийните екипи по ал. 1, т. 3 се оси­
гуряват с необходимите методики и програми 
за анализ, оценка и прогнозиране на ради­
ационните последици, както и с технически, 
транспортни и комуникационни средства и 
със средства за индивидуална защита.
Чл. 21. (1) Министерският съвет осъщест­
вява общото ръководство по защитата на 
населението и околната среда при аварийна 
обстановка.
(2) При възникване на аварийна обстановка 
за оперативно управление и координиране на 
дейностите по защитата министър-председа­
телят със заповед създава Национален щаб 
за координация и контрол (НЩКК) и щабове 
за координация и контрол към министри и 
ведомства, чийто поименен състав се опреде­
ля със заповед на съответния министър или 
ръководител на ведомство.
(3) Националният щаб за координация и 
контрол се ръководи от министър-председа­
теля или от определен от него министър и 
от членове – ръководители на министерства 
и ведомства.
(4) Националният щаб за координация и 
контрол изпълнява следните дейности:
1. анализ и оценка на обстановката, на 
състава и състоянието на съставните части на 
единната спасителна система за провеждане 
на спасителни и неотложни аварийно-въз­
становителни работи (СНАВР) при аварийна 
обстановка;
2. организиране и координация на дейст­
вията на министрите и на другите органи на 
централната и местната изпълнителна власт, 
както и на юридическите лица и едноличните 
търговци, на които с оглед на тяхната дей­
ност са възложени функции по планиране, 
подготовка и провеждане на дейности при 
аварийна обстановка;
3. контрол по изпълнение на задачите и мер­
ките за овладяване на аварийна обстановка;
4. информиране на министър-председателя, 
президента на Република България и пред­
седателя на Народното събрание за хода на 
провежданите защитни мероприятия;
5. информиране на медиите и населението 
за развитието на аварийна обстановка, за мер­
ките за нейното ограничаване и овладяване и 
за необходимите защитни мерки и действия 
на населението.
(5) Към НЩКК се създава междуведом­
ствена информационна група за подпомагане 
на работата му при извършването на инфор­
мационната дейност, чийто поименен състав 
се определя със заповед на ръководителя на 
щаба по предложение на членовете му.
(6) Министерският съвет създава постоянно 
действащ Експертен съвет за подпомагане 
дейността на НЩКК от експерти на ведом­
ствата, имащи задължения съгласно чл. 20.